વિસાવદરમાં સરકાર દ્વારા મગફળીની ટેકાના ભાવે ખરીદ કરવા માટે ખેડુતોને ઓનલાઈન રજીસ્ટ્રેશન કરાવવા માટે વિસાવદર માર્કેટીંગ યાર્ડ ખાતે સેન્ટર ફાળવવામાં આવ્યું હતું. જયાં રાત્રેથી મોટી સંખ્યામાં ખેડુતો લાઈનમાં ઉભા રહી ગયા હતા જયારે સવારે વચ્ચેથી આવેલા લોકો વચ્ચે ખેડુતોને રકઝક થતા ઓનલાઈન રજીસ્ટ્રેશનની કામગીરી લોકો દ્વારા રોકી દેવામાં આવી હતી. અંતે અધિકારીઓએ મામલો થાળે પાડ્યો હતો. આ ઉપરાંત અમરેલી જિલ્લાના બાબરા સહિતના યાર્ડમાં આજથી શરૂ થયેલા ઓનલાઈન રજીસ્ટ્રેશનમાં ધાંધિયા સર્જાતા ખેડૂતો હેરાન-પરેશાન થઈ ગયા હતા. ઉત્સાહભેર ઓનલાઈન નોંધણી કરાવવા આવેલા ભૂમિપૂત્રો તંત્રની બેદરકારી સામે રોષ વ્યક્ત કરતા હતા.